Rudolf Rose, ‘n nuweling op die Besproeiingsraad, is passievol oor sy boerdery en glo dis die lekkerste werk wat daar is.
"Boerdery is die beroep waar jy die naaste aan die Here is. So sien jy eintlik hoe afhanklik jy van Hom is. Jy kan beplan en bestuur so goed as wat jy kan, maar Hy is eintlik in beheer.”
Hy is baie positief oor die boerdery. "Ek leer elke jaar iets nuuts, en maak elke jaar nuwe foute. Dis goed om by die ouer generasie te leer, maar jy moet dit eers self doen om dit te verstaan.”
"Die grootste les wat ek by my pa geleer het, is geduld. Hy het die wêreld se geduld. Ons is so afhanklik van die natuur en sy tyd, dat dit nie help om haastig te wil wees nie.”